SL Uradni list Evropske unije C 194/14

Sporočilo francoske vlade glede Direktive 94/22/ES Evropskega parlamenta in Sveta z dne 30. maja 1994 o pogojih za izdajo in uporabo dovoljenj za iskanje, raziskovanje in izkoriščanje ogljikovodikov (1)

(Obvestilo o vlogi za dovoljenje za iskanje tekočih ali plinastih ogljikovodikov, imenovano „Permis de Pontarlier“)

(Besedilo velja za EGP)

2009/C 194/05

Družba Celtique Energie Petroleum s sedežem na 12 rue Pernelle, 75004 Pariz (Francija) je 5. februarja 2009 zaprosila za dovoljenje za iskanje tekočih ali plinastih ogljikovodikov, imenovano „Permis de Pontarlier“, za obdobje petih let na površini približno 1 470 kvadratnih kilometrov, ki pokriva del departmajev Doubs in Jura.

Območje, ki ga pokriva dovoljenje, je omejeno z loki poldnevnikov in vzporednikov, ki povezujejo točke, določene v nadaljevanju, z njihovimi geografskimi koordinatami v stopinjah, pri čemer izhodiščni poldnevnik poteka skozi Pariz.

Točke Zemljepisna dolžina Zemljepisna širina A 4,20° VZD 52,20° SZŠ B presečišče vzporednika 52,20° SZŠ z razmejitveno črto med Francijo in Švico C presečišče vzporednika 51,60° SZŠ z razmejitveno črto med Francijo in Švico D 4,00° VZD 51,60° SZŠ E 4,00° VZD 51,70° SZŠ F 3,90° VZD 51,70° SZŠ G 3,90° VZD 51,90° SZŠ H 4,10° VZD 51,90° SZŠ I 4,10° VZD 52,00° SZŠ J 4,20° VZD 52,00° SZŠ

Točke med B in C = razmejitvena črta med Francijo in Švico

Predložitev zahtevkov in merila za podelitev pravic

Vložniki začetnega in konkurenčnih zahtevkov morajo izpolnjevati pogoje iz členov 4 in 5 odloka št. 2006–648 z dne 2. junija 2006 o rudarskih pravicah in pravicah podzemnega skladiščenja (Journal officiel de la République française z dne 3. junija 2006).

Zainteresirane družbe lahko vložijo konkurenčni zahtevek v devetdesetih dneh od dneva objave tega obvestila v skladu s postopkom, povzetim v „Obvestilu o podelitvi rudarskih pravic za ogljikovodike v Franciji“, ki je bilo objavljeno v Uradnem listu Evropskih skupnosti C 374 z dne 30. decembra 1994, str. 11, in določenim z odlokom št. 2006–648 o rudarskih pravicah in pravicah podzemnega skladiščenja. Konkurenčne zahtevke naslovijo na ministrstvo, pristojno za rudarstvo, na spodaj navedeni naslov.

Odločitve v zvezi z začetnim zahtevkom in konkurenčnimi zahtevki se sprejmejo na podlagi meril za podelitev pravice rudarjenja, opredeljenih v členu 6 navedenega odloka, in sicer najpozneje 3. marca 2011.

Pogoji in zahteve za izvajanje dejavnosti ter njeno prenehanje

Vložniki naj upoštevajo člena 79 in 79.1 rudarskega zakonika in odlok št. 2006–649 z dne 2. junija 2006 o rudarskih dejavnostih, dejavnostih podzemnega skladiščenja ter nadzoru rudnikov in podzemnih skladišč (Journal officiel de la République française z dne 3. junija 2006).

Dodatne informacije so na voljo pri Ministrstvu za ekologijo, energetiko, trajnostni razvoj in morje načrtovanje (Ministère de l’écologie, de l’énergie, du développement durable et de la mer; Direction générale de l'énergie et climat, direction de l'énergie, Sous-direction de la sécurité d'approvisionnement et des nouveaux produits énergétiques, bureau exploration production des hydrocarbures), Arche de La Défense, 92055 La Défense Cedex, FRANCE (telefon +33 140819537, faks +33 140819529).

Zgoraj omenjene zakonske in druge določbe so na voljo na spletnem naslovu Légifrance: http://www.legifrance.gouv.fr

(1) UL L 164, 30.6.1994.